فرانسانین گونئیینده‌کی تولوز شهری یاخینلیغین‌داکی بلنیک قصبه‌سین‌ده سلاح‌لی بیر شخصین بیر کافه‌ده ۴ نفری گیروو آلما‌سی ایله باشلادیلان عملیات باشا چاتدی.
ایچ ایشلری باخانی کریستوف کاستانر، سوسیال مئدیا حسابین‌دان وئردیگی آچیقلامادا، ۴ نفری گیروو آلان سالدیرقانین یاخالاندیغینی آچیقلادی.
اوت گارون والیلیگیندن وئریله‌ن آچیقلامادا دا گیروولارین قورتاریلدیغی قید اولوندو.
تولوز ساوجیسی دومینیک استروس آلزیری ایسه سؤزوگئدن سالدیرقانین ۱۷ یاشین‌دا اولدوغونو دئدی.
آلزیری، گیرولارین ساغلیق وضعیتلرینین یاخشی اولدوغونو ایفاده ائتدی.
بلنیکده دونن یئرلی ساعاتلا ۱۶.۲۰ده سیلاحلی و کاسکلی بیر نفر کافه‌یه گیریب و ۴ نفری گیروو آلمیشدی.
گوونلیک گوجلری بونون اوزرین‌ده عملیات باشلاتمیشدی.
